Peter Killworth

Profesoro Peter D. KILLWORTH (n. la 27-an de marto 1946 – m. la 28-an de januaro 2008) estis brita sciencisto konata pro sia laboro pri oceanografio kaj la studo de sociaj retoj. Produktema verkisto, li publikigis pli ol 160 sciencajn artikolojn dum sia kariero. Li estis ankaŭ konata kiel pionira verkisto de teksto-bazitaj interagaj fikcioj en la fruaj 1980-aj jaroj, kiel ekzemple Countdown to Doom.

La ĉefa parto de la kariero de Peter Killworth estis dediĉita al oceanografio, uzante aplikan matematikon por kompreni la dinamikon de oceanoj.  Li havis diversajn interesojn tra la tuta kampo de fizika oceanografio, inkluzive de la studo de glacio, polinioj kaj Rossby-ondoj. Li kompletigis sian doktorecon pri Nombraj Studoj en Dinamika Oceanografio ĉe Trinity College, universitato de Kembriĝo, en 1972.

Peter Killworth mortis en 2008 pro neŭrona malsano.

Kategorio:Britaj oceanografoj
Kategorio:Dezajnistoj de videoludoj